Държавен вестник, бр. 31, 2025 г., стр. 4

СТР.  4	
Д Ъ Р Ж А В Е Н  В Е С Т Н И К 	
БРОЙ  31
(2) Доколкото не са приложени изключения 
съгласно чл. 3, терминалите на самообслуж­
ване се предоставят на пазара само когато 
съответстват на изискванията за достъпност 
по приложение № 2, раздел I, като се вземат 
предвид и критериите относно функционал­
ните показатели по раздел VI от същото 
приложение.
Чл. 5. Предоставянето на пазара на продук­
тите, които са в съответствие с този закон, 
не се забранява, ограничава или възпрепят­
ства по причини, свързани с изисквания за 
достъпност.
Раздел II
Съответствие на продуктите
Чл. 6. (1) Продукт, който съответства на 
хармонизираните стандарти или на части 
от тях, данните за които са публикувани в 
„Официален вестник“ на Европейския съюз, 
се счита, че съответства на изискванията за 
достъпност по чл. 4, обхванати от тези стан­
дарти или части от тях.
(2) Продукт, който съответства на техниче­
ските спецификации или на части от тях, които 
са приети на основание чл. 15, параграф 3 от 
Директива (ЕС) 2019/882, се счита, че съответ­
ства на изискванията за достъпност по чл. 4, 
обхванати от тези технически спецификации 
или части от тях.
Чл. 7. Оценяването на съответствието на 
продуктите с изискванията за достъпност по 
чл. 4 се извършва съгласно процедурата за 
оценяване на съответствието, определена в 
приложение № 3.
Чл. 8. (1) За продуктите, чието съответ­
ствие с изискванията за достъпност по чл. 4 
е оценено съгласно процедурата за оценяване 
на съответствието, определена в приложение 
№ 3, се съставя ЕС декларация за съответствие.
(2) ЕС декларацията за съответствие 
потвърждава, че е доказано изпълнението 
на изискванията за достъпност по чл. 4. Ко­
гато са приложени изключения по чл. 3, в 
ЕС декларацията за съответствие се посочва 
кои изисквания за достъпност са предмет на 
изключение.
(3) ЕС декларацията за съответствие се 
съставя по образеца, определен в прило­
жение № 4, и се актуализира при промяна 
на данните за икономическия оператор, на 
стандарти, технически спецификации или на 
други обстоятелства, свързани с декларира­
ното съответствие.
(4) ЕС декларацията за съответствие се 
превежда на езика, определен от съответната 
държава членка, на чиято територия продуктът 
се пуска или предоставя на пазара. Когато 
продуктът се пуска или предоставя на пазара 
на територията на Република България и ЕС 
декларацията за съответствие не е съставена 
на български език, тя се превежда на бъл­
гарски език.
(5) Когато приложимите към даден продукт 
актове на законодателството на Европейския 
съюз за хармонизация, които изискват ЕС 
декларация за съответствие, са повече от 
един, се съставя само една ЕС декларация за 
съответствие, в която се посочват съответни­
те актове и данните за публикуването им в 
„Официален вестник“ на Европейския съюз.
(6) Изискването по ал. 5 може да се из­
пълни чрез съставяне на досие от отделните 
ЕС декларации за съответствие, които се 
изискват от всички приложими за продукта 
актове на законодателството на Европейския 
съюз за хармонизация.
Чл. 9. Като съставя ЕС декларацията за 
съответствие, производителят поема отго­
ворността за съответствието на продукта с 
изискванията на закона.
Чл. 10. (1) Съответствието на продукт с 
изискванията за достъпност по чл. 4 се удос­
товерява с нанесена маркировка „СЕ“.
(2) За маркировката „СЕ“ се прилагат 
основните принципи, установени в чл. 30 от 
Регламент (ЕО) № 765/2008 на Европейския 
парламент и на Съвета от 9 юли 2008 г. за 
определяне на изискванията за акредитация 
и надзор на пазара във връзка с предлага­
нето на пазара на продукти и за отмяна на 
Регламент (ЕИО) № 339/93 (ОВ, L 218/30 от 13 
август 2008 г.), наричан понататък „Регламент 
(ЕО) № 765/2008“.
(3) Маркировката „CE“ се нанася върху 
продукта или върху неговата табела с данни 
така, че да бъде видима, четлива и незаличима. 
Когато това не е възможно или не може да се 
осигури поради естеството на продукта, тя се 
нанася върху опаковката и в придружаващите 
документи.
(4) Маркировката „CE“ се нанася, преди 
продуктът да бъде пуснат на пазара.
Раздел III
Задължения на икономическите оператори 
във връзка с продуктите
Чл. 11. (1) Когато пуска продукт на пазара, 
производителят гарантира, че той е проектиран 
и произведен в съответствие с приложимите 
изисквания за достъпност по чл. 4.
(2) Производителят съставя техническата 
документация в съответствие с приложение 
№ 3 и провежда или осигурява провеждането 
на процедурата за оценяване на съответстви­
ето, посочена в същото приложение.
(3) Когато съответствието на продукта с 
приложимите изисквания за достъпност е 
доказано чрез прилагането на процедурата по 
ал. 2, производителят съставя ЕС декларация 
за съответствие съгласно чл. 8 и нанася мар­
кировката „СЕ“ съгласно чл. 10.